На основу члана 6., 11. и 31. Закона о начину одређивања максималног броја запослених у јавном сектору („Службени гласник РС“ бр.68/15 и 81/16), тачке 7. и 8. Одлуке Владе Републике Србије о максималном броју запослених на неодређено време у систему државних органа, систему јавних служби, систему Аутономне Покрајине Војводина и систему локалне самоуправе за 2017. годину („Службени гласник РС“, бр.61/17) и члана 41. став 1 тачка 33. Статута општине Медвеђа („Службени гласник града Лесковца“, број 18/08 и 38/12), Скупштина општине Медвеђа на седници одржаној 22. августа 2017. године донела је

**О Д Л У К У**

**о максималном броју запослених на неодређено време у систему локалне самоуправе општине Медвеђа за 2017. годину**

Члан 1.

Овом Одлуком одређује се максималан број запослених на неодређено време по организационим облицима у систему локалне самоуправе општине Медвеђа за 2017. годину и рок за поступање организационих облика по овој одлуци.

Члан 2.

Максималан број запослених на неодређено време за календарску 2017.годину износи 165 запослених у систему из члана 1. ове Одлуке.

Члан 3.

Максималан број запослених по организационим облицима у систему локалне самоуправе општине Медвеђа је:

1. Општинска управа општине Медвеђа ......................................................... 74
2. Oпштинско правобранилаштво Медвеђа..................................................... 1
3. ЈКП „Обнова“ Медвеђа.................................................................................. 37
4. Предшколска установа „Младост“ Медвеђа................................................ 32
5. Општинска библиотека „Петар Петровић-Његош“ Медвеђа.................... 7
6. Културни центар општине Медвеђа............................................................. 3
7. Туристичка организација Медвеђа................................................................ 10

8. Центар за социјални рад Медвеђа................................................................. 1

Члан 4.

Организациони облик из члана 3. Одлуке који има обавезу рационализације дужан је да укупан број запослених на неодређено време сведе на број утврђен овом Одлуком у року од 60 дана од дана доношења Одлуке,применом одредби Закона о начину одређивања максималног броја запослених у јавном сектору или припадајућих колективних уговора.

Уколико не изврши рационализацију броја запослених у складу са овом Одлуком, организационом облику ће бити привремено обустављена средства из буџета општине Медвеђа.

Члан 5.

На све што није уређено овом Одлуком, сходно се примењују одредбе Закона о начину одређивања максималног броја запослених у јавном сектору.

Члан 6.

Одлука ступа на снагу наредног дана од дана објављивања у „Службеном гласнику града Лесковца“.

СКУПШТИНА ОПШТИНЕ МЕДВЕЂА

Број:06-32/2017-I/2

22. август 2017. године

М Е Д В Е Ђ А

ПРЕДСЕДНИК, Милисав Милетић, дипл.ек.